
ŠILUTĖS RAJONO SAVIVALDYBĖS ADMINISTRACIJOS
ŠVIETIMO IR KULTŪROS SKYRIUS


AIŠKINAMASIS RAŠTAS
DĖL TARYBOS SPRENDIMO „DĖL MOKINIŲ PAVĖŽĖJIMO ORGANIZAVIMO, KELIONĖS IŠLAIDŲ KOMPENSAVIMO, MOKYKLINIŲ AUTOBUSŲ NAUDOJIMO IR NUOMOS TVARKOS APRAŠO PATVIRTINIMO“                 
PROJEKTO


  2023 m.  rugsėjo 7 d.


	
1. Parengto projekto tikslai ir uždaviniai.

	Sprendimo projektu siekiama patvirtinti mokinių pavėžėjimo, kelionės išlaidų kompensavimo, mokyklinių autobusų naudojimo ir nuomos tvarkos aprašą.

	
2. Kaip šiuo metu yra sureguliuoti projekte aptarti klausimai.

	Šiuo metu vadovaujamasi  LR švietimo įstatymu, LR transporto lengvatų įstatymu, Šilutės rajono savivaldybės tarybos 2013 m. liepos 25 d. sprendimu Nr. T1-841 ,,Dėl mokinių važiavimo išlaidų kompensavimo tvarkos aprašo patvirtinimo“ patvirtintu tvarkos aprašu ir 2016 m. gruodžio 22 d. sprendimu Nr. T1-520 ,,Dėl mokyklinių autobusų naudojimo ir nuomojimo tvarkos aprašo patvirtinimu“ patvirtintu tvarkos aprašu.
LR švietimo, mokslo ir sporto ministro 2016 m. birželio 30 d. įsakymas Nr. V-620 ,,Dėl mokinių vežimo mokykliniu autobusu tvarkos aprašo patvirtinimo“ pripažintas netekusiu galios 2023 m. liepos 3 d. įsakymu Nr. V-941 „Dėl švietimo, mokslo ir sporto ministro 2016 m. birželio 30 d. įsakymo Nr. V-620 „Dėl mokinių vežimo mokykliniu autobusu tvarkos aprašo patvirtinimo“ pripažinimo netekusiu galios“.

	
3. Kokių pozityvių rezultatų laukiama.

	Bus patvirtinta mokinių pavėžėjimo organizavimo, kelionės išlaidų kompensavimo, mokyklinių autobusų naudojimo ir nuomos tvarkos aprašas, kuris suteiks galimybę geriau organizuoti mokinių pavėžėjimą, kelionės išlaidų kompensavimą bei mokyklinių autobusų naudojimo ir nuomos tvarką. Naujas tvarkos aprašas numatys pavėžėjimo būdus, mokyklų teikiamą informaciją apie mokinių pavėžėjimo, dokumentų pateikimo ir jų derinimo terminus, mokinių pavėžėjimą pagal mokykloms priskirtas aptarnavimo teritorijas, informacijos apie autobusų maršrutus, grafikus ir tvarkaraščius pateikimą, mokyklinių autobusų naudojimo ir nuomos galimybes. Bus siekiama autobusų maršrutų nesidubliavimo bei užtikrinti lėšų, skiriamų mokinių kelionės išlaidoms kompensuoti, efektyvų panaudojimą. 

	
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nėra.

	
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.

	Nėra.

	
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles. 

	Antikorupcinis vertinimas pridedamas.

	
7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Nėra.

	
8. Projekto autorius ar autorių grupė.

	Inga Žalgevičienė, Švietimo ir kultūros skyriaus vyriausioji specialistė; 
Irmantas Narevičius, Ūkio skyriaus vyriausiasis specialistas. 

	
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Pavėžėjimas, išlaidų kompensavimas, mokykliniai autobusai.

	
10. Kiti, autorių nuomone, reikalingi pagrindimai ir paaiškinimai.

	Nėra.




Švietimo ir kultūros skyriaus vyriausioji specialistė                  			Inga Žalgevičienė                                                    







